**Projekteerimistingimuste eelnõuga mittenõustumine**

Tutvunud Tartu-Nõo lõigu ümberehitamise projekteerimistingimuste menetlusse kaasamise materjalidega ja osalenud Jõhvi-Tartu-Valga maantee Külitse alevikku läbiva lõigu arutelul, ei saa nõustuda välja pakutud lahendusega, mis käsitleb juurdepääsu muudatust Riia maanteelt Järve teele.

Juurdepääs Riia maanteelt Järve teele ja Järve teelt Riia maanteele peab säilima, kuna see mõjutab olulisel määral piirkonna arengut ja kehtiva Puru detailplaneeringu realiseerimist.

Külitsel, Järve tee ääres paiknevad Ropkajärve OÜle kuuluvad kehtiva detailplaneeringuga ärikinnistud ja elamumaad, millel on hea juurdepääs Riia maanteelt. Esitatud eskiisi realiseerumisel muutub juurdepääs kinnistutele oluliselt raskemaks ja ebamugavamaks. Riia maanteelt kinnistuteni ja kinnistutelt Riia maanteele pääsemine on keerukas ja pikk teekond.

Kinnistu omanik kannab olulist kahju, kuna liikluskorralduse muudatus sellises mahus kahandab oluliselt kinnisvara hinda.

Keeruline juurdepääs ärikinnistutele seab samuti piirangud võimalikele äritegevustele, mida kinnistutel on võimalik teha. Takistatud inimeste juurdepääs Riia maanteelt ja tagasi maanteele ei võimaldaks enam realiseerida kehtiva detailplaneeringu täit potentsiaali.

Tulenevalt planeeritavatest liikluskorralduslikest muudatustest tekitatakse Ropkajärve OÜle oluline majanduslik kahju nende realiseerumisel. Kinnistuid soetades ei olnud võimalik kavandatavaid tegevusi ette näha ja potentsiaalset majandusliku kahju ennetada. Ainuvõimalik lahendus on antud asukohas suundristmiku rajamine Transpordiameti poolt.

Palume käesoleva ettepanekuga tungivalt arvestada.

Lugupidamisega,

Kaspar Killak

Ropkajärve OÜ esindaja

Tel. 56 464 500, e-post: kaspar.killak@hbprojekt.ee